
Narva Linnavalitsuse 08.02.2006.a määruse nr.207 “Narva linna valitseva mõju all oleva sihtasutuse raamatupidamisaruannete esitamisest” muutmine

Vastavalt Kohaliku omavalitsuse korralduse seaduse §30 lõike 1 punkti 3 ja Rahandusministri 11.12.2003.a määruse nr.105 “Riigi raamatupidamise üldeeskiri” (muudetud Rahandusministri 16.11.2006.a määrusega nr.55) alusel muuta Narva Linnavalitsuse 08.02.2006.a määrusega nr.207 kinnitatud “Narva linna valitseva mõju all oleva sihtasutuse raamatupidamisaruannete esitamisest”  järgmiselt:
1. punkt 1 sõnastada järgmiselt:

“1. Narva linna valitseva mõju all oleval sihtasutusel esitada Rahandusministeeriumi saldoandmike infosüsteemi oma saldoandmikud kalendriaasta kohta hiljemalt järgmise aasta 28.veebruariks.”

2. punkt 2 sõnastada järgmiselt:
“2. Kõik võrdlemised ja korrigeerimised (sealhulgas auditeerimise käigus ilmnenud puuduste likvideerimiseks) kalendriaasta kohta esitatud saldoandmikes Rahandusministeeriumi saldoandmike infosüsteemis peavad olema tehtud mitte hiljem kui järgmise aasta 31.märtsiks.”

3. punkt 3 sõnastada järgmiselt:

“3. Esitada Narva Linnavalitsuse Rahandusametile nõukogu poolt kinnitatud majandusaasta aruanne hiljemalt aruandeaastale järgneva aasta 30.aprilliks.”

4. Määrus jõustub seadusega sätestatud korras.

Narva Linnavalitsuse 08.02.2006.a määrusega nr.207 kinnitati Narva linna valitseva mõju all oleva sihtasutuse raamatupidamisaruannete esitamise. Vastava määruse kehtestamise aluseks oli  Rahandusministri 11.12.2003 määrus nr.105 “Riigi raamatupidamise üldeeskiri”. Käesoleva aasta 16.novembril Rahandusministri määrusega nr.55 muudeti Riigi raamatupidamise üldeeskirja sätteid (RTL 2006, 85, 1547), mis reguleerivad aruannete (saldoandmike) esitamise ja kontrollimise tähtaegu – aruannete esitamise tähtaega on lühendatud. Riigiraamatupidamiskohustuslaste üksused (tehingupartneri koodi neljas number on 0), kohaliku omavalitsuse üksused (tehingupartneri koodi neljas number on 1), muud valitsussektorisse kuuluvad avalik-õiguslikud juriidilised isikud (tehingupartneri koodi neljas number on 2) ning valitsussektorisse kuuluvad sihtasutused ja mittetulundusühingud (tehingupartneri koodi neljas number on 3) esitavad alates 2008. aastast saldoandmiku iga kuu kohta. Antud muudatus puudutab kõiki Narva linna munitsipaalasutusi ja Narva Linnaelamu SA-st. Ülejäänud asutuste saldoandmikud esitatakse iga kvartali kohta. Saldoandmikud esitatakse aruandekuule või -kvartalile järgneva kuu viimaseks kuupäevaks, välja arvatud saldoandmikud aasta lõpu seisuga, millised esitatakse hiljemalt järgmise aasta 28. veebruariks. Võrdlused ja korrigeerimised peavad olema lõpetatud 7 tööpäeva jooksul saldoandmike esitamise tähtajast, välja arvatud saldoandmike korral aasta lõpu seisuga. Aasta lõpu seisuga esitatud saldoandmikes tehakse korrigeerimisi (sealhulgas auditeerimise käigus ilmnenud puuduste likvideerimiseks) kuni järgmise aasta 31. märtsini. Seoses muudatustega Riigi raamatupidamise üldeeskirjas tuleb muuta Narva Linnavalitsuse 08.02.2006.a määrust nr.207.

